**Живот во градски агломерации-мегалополиси**

 Урбанизацијата претставува развивање на градовите со зголемување на бројот на населението, со зголемувањето на функциите и промена на физиономијата и со подобрување на организацијата на животот на населението и на неговиот животен стандард. Во поширока смисла, урбанизацијата значи и пренесување на градските влијанија на околните селски населби, односно во руралната средина. Фактори кои влијаат на урбанизацијата се: поволна положба, индустријализација, пораст на населението, зголемување на функциите, пораст на економската моќ и влијание на поширокиот простор.

 Процесот на урбанизација започнал со самите почетоци на цивилизацијата и создавањето на градовите, меѓутоа се интензивирал после индустриската револуција, односно после користењето на нова технологија во земјоделството и експанзијата на услужниот сектор во економијата.

 Урбанизацијата, пред сè, е последица на појавата на вишокот на работна сила во селото и големата потреба од работна сила на индустријата и на другите дејности што се застапени во градовите. Темпото на урбанизацијата денес е побавно во развиените земји, бидејќи преминот на селското население во градовите на овие земји, се извршил многу порано. Во неразвиените земји урбанизацијата се врши со побавно темпо, бидејќи во нив индустријата е во фаза на развој и дури во поново време привлекува поголем број на селско население. Сепак, урбанизацијата претставува светски процес. Во Јужна Америка со најмал процент на урбанизација се издвојуваат државите Гвајана со 25%, Белизе со 45%, Парагвај со 60%. Додека со најголема урбанизација се издвојуваат Венецуела со 88%, Аргентина со 92%, Уругвај со 95%.

Агломерација или проширено градско подрачје е проширено подрачје на еден град што се состои од центар и извесен број приградски населби кои заедно сочинуваат непрекинато урбано подрачје. Основни услови за појавување на агломерација се територијалната близина на населените места и сложените многубројни врски меѓу нив(економски, социјални, транспортни, културни). Близок на терминот агломерација е конурбација што се однесува на споени урбани подрачја на соседни градови. Најголеми градови во Америка, кои значително се шират надвор од своите административни граници се: Сао Паоло(Бразил), Њу Јорк(САД), Мексико Сити(Мексико), Лос Анџелес(САД), Буенос Аирес(Аргентина), Рио де Жанеиро(Бразил), Богота(Колумбија), Чикаго(САД), Вашингтон(САД), Далас(САД), Бостон(САД), Сантијаго(Чиле), Хјустон(САД), Торонто(Канада), Сан Франциско(САД) и др.

 Во многу држави во светот постојат големи градови кои се соединуваат и сраснуваат во единствена градска зона. Тој процес на сраснување на градовите се вика конурбација. Со овој процес се создава нов тип на град наречен мегалополис. Тоа е голема урбана зона која се протега на должина од преку 100 *км*, бројот на жители надминува 10 милиони, а густината изнесува најмалку 2000 жители/км2 . Такви мегалополиси има на територијата на американскиот континент:

а. Босваш кој настанал со сраснување на градовите Балтимор, Филаделфија, Њујорк, Бостон, Вашингтон во САД;

б.Чипитс (Детроит, Чикаго, Кливленд, Питсбург)- САД;

в. Сан-Сан (Сан Франциско, Лос Анџелес, Сан Дијего)-САД;

г. Мегалополис Мексико (Пуебла, Куернавака, Толука, Пачука, Тула де Аљенде, Туласинго);

д. Сао-Рио (Сао Паоло, Рио де Жанеиро) – Бразил и др.

Динамичниот развој на градовите и често стихијниот процес на урбанизацијата, го загрозуваат човекот и неговата околина. Урбанизацијата доведува и цела низа на проблеми поготово кога доаѓа до голема концентрација на население на релативно мал простор.Особено во неразвиените земји или слабо развиените земји се создаваат квартови кои се градени спонтано и неплански и без одобрување. Таквите квартови се викаат сламови. Се карактеризираат со лоши животни услови: недостаток на питка вода, нечистотија, пренаселеност, сиромаштија, незапосленост и криминал. Во Бразил ваквите квартови се нарекуваат фавели.

Реките се загадуваат од отпадните води на индустријата и на градската канализација, шумскиот простор се намалува со ширењето на градовите, а воздухот сè повеќе се загадува со различни отровни материи. Тоа претставува опасност за здравјето и за животот на луѓето. Поради овие причини во светот постојат некои градови во кои бројот на градското население се намалува.

Позитивни и негативни страни на животот во мегалополисите

 Позитивни Негативни

* Мегалополисите се најорганизирана просторна - Огромна густина на населеност/пренаселеност;

појава и симбол на модерната цивилизација; - Метеж-потребно е многу подолго време да се

* Улога на движечка сила на стопанството во дојде до работното место или други

државите; дестинации;

* Голема понуда на пазарот на производи, огромна - Брз начин на живот;

трговска размена; - Повеќе трошоци за живот;

* Поголема понуда на работни места од најразличен - Зголемено присуство на бучава;

вид; - Загадена животна средина;

* Силен демографски потенцијал, голем дел од - Минимална застапеност на зелени површини;

вкупното население; - Појава на нееднаков економски развој, во

* Модерна сообраќајна поврзаност на сите делови од делови од мегалополисот/сламови;

градот; - Високи стапки на криминал;

* Богата понуда на културно-забавни манифестации - Опасност од терористички напади со голем

и спортски натпревари; број на жртви;

* Голем број на образовни институции; - Опасност од брзо ширење на заразни болести
* Мултикултурализам и толеранција; кои лесно се пренесуваат;
* Културно-историско значење, голема туристичка

понуда;